Ο **Ρίτσαρντ Σαλβατόρε Καστελάνο** (4 Σεπτεμβρίου 1933 – 10 Δεκεμβρίου 1988) ήταν Αμερικανός ηθοποιός που έγινε γνωστός για τον ρόλο του στην ταινία *Ερωτικά ζευγάρια και τόσοι άλλοι γύρω τους* και τον μετέπειτα ρόλο του ως Πίτερ Κλεμένζα στην ταινία *Ο νονός*.

Τα πρώτα χρόνια
---------------

Ο Καστελάνο γεννήθηκε στο Κουίνς της Νέας Υόρκης στις 4 Σεπτεμβρίου 1933. Οι γονείς του, Μαριαντόνια Άντζελο και Φίλιπο Καστελάνο, ήταν Ιταλοί μετανάστες από το Καστροφίλιπο της Σικελίας.  Το δεύτερό του όνομα, Σαλβατόρε, του δόθηκε προς τιμήν του μεγαλύτερου αδελφού του που είχε πεθάνει δύο χρόνια πριν γεννηθεί ο Ρίτσαρντ. 

Μετά τον θάνατό του, η χήρα του Καστελάνο, Αρντέλ Σέρινταν, ισχυρίστηκε ότι ο σύζυγός της ήταν ανιψιός του αρχιμαφιόζου Πολ Καστελάνο,  ωστόσο αυτός ο ισχυρισμός απορρίφθηκε από την αδερφή του Ρίτσαρντ ως ψευδής: "Δεν έχουμε καμία σχέση".

Καριέρα
-------

Ο Καστελάνο κέρδισε παγκόσμια φήμη για τον ρόλο του στην ταινία *Ερωτικά ζευγάρια και τόσοι άλλοι γύρω τους* (1970), για τον οποίο ήταν υποψήφιος για Όσκαρ. Έγινε ακόμα πιο γνωστός το 1972 παίζοντας τον ρόλο του Πίτερ Κλεμένζα, στην ταινία *Ο νονός*. *Ο νονός* έγινε η ταινία με τις περισσότερες εισπράξεις μέχρι εκείνη την εποχή. Ο Καστελάνο, μαζί με πολλά άλλα μέλη του καστ, έγινε παγκοσμίως γνωστός από τη δημοφιλή αυτή ταινία. 

Ο Καστελάνο εμφανίστηκε επίσης στην τηλεόραση, παίζοντας τον πρωταγωνιστικό ρόλο στην τηλεοπτική κωμωδία καταστάσεων *The Super* (10 επεισόδια το 1972). Η πραγματική κόρη του Μάργκαρετ Καστελάνο έπαιζε την κόρη του, Τζοάν, στη σειρά. 

Ο Καστελάνο δεν έπαιξε ξανά στο *Ο νονός ΙΙ* (1974). Σύμφωνα με πληροφορίες, αποκλείστηκε επειδή ο Καστελάνο και ο ατζέντης του επέμεναν να έχουν τον έλεγχο των διαλόγων του ρόλου. Ο σκηνοθέτης Φράνσις Φορντ Κόπολα είπε ότι αυτό ήταν απαράδεκτο και έβγαλε τον Καστελάνο από την ταινία, δημιουργώντας έναν νέο ρόλο στη θέση του.  Αυτή η εκδοχή αμφισβητήθηκε από τη χήρα του Καστελάνο σε μια επιστολή που έστειλε το 1991 στο περιοδικό *People*.  Η Καστελάνο έλεγε ότι ο σύζυγός της δεν συμμετείχε στη συνέχεια επειδή δεν πίστευε ότι ο χαρακτήρας θα έπρεπε να γίνει προδότης. Είχε και άλλες διαφωνίες με τον Κόπολα, όπως το πόσο βάρος αναμενόταν να πάρει για τις ανάγκες του ρόλο.  Ο Μπρούνο Κίρμπι έπαιξε τον Κλεμένζα στα νιάτα του στην ταινία *Ο νονός ΙΙ*.

Θάνατος
-------

Ο Καστελάνο πέθανε από καρδιακή προσβολή στο σπίτι του στο North Bergen του Νιου Τζέρσεϊ το 1988 σε ηλικία 55 ετών.

Φιλμογραφία
-----------

| Έτος | Πρωτότυπος τίτλος | Ελληνική μετάφραση | Ρόλος |
| --- | --- | --- | --- |
| 1963 | *Love with the Proper Stranger* | *Αγάπησα έναν ξένο* | κομπάρσος |
| 1965 | *Trois chambres à Manhattan* | *Τρία δωμάτια στο Μανχάταν* | θυμωμένος Αμερικανός |
| 1966 | *A Fine Madness* | *Ένας υπέροχος τρελός* | Άρνολντ |
| 1968 | *A Lovely Way to Die* | *Ένας ωραίο τρόπος για να πεθάνεις* | μπάρμαν |
| 1970 | *Lovers and Other Strangers* | *Ερωτικά ζευγάρια και τόσοι άλλοι γύρω τους* | Φρανκ Βέκιο |
| 1972 | *The Godfather* | *Ο νονός* | Πίτερ Κλεμένζα |
| 1973 | *Honor Thy Father* | *Τίμα τον πατέρα σου* | Φρανκ Λαμπρούτσο |
| *Incident on a Dark Street* | *Περιστατικό σε σκοτεινό δρόμο* | Φρανκ Ρομέο |
| 1980 | *Fort Bronx* | *Φορτ Μπρονξ* | υπολοχαγός Τονέλι |
| 1981 | *Gangster Wars* | *Το μακελειό των παρανόμων* | Τζουζέπε Μασερία |
| 1982 | *Dear Mr. Wonderful* |  | πράκτορας |

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Απριλίου 2014.
2. 1 2  (Αγγλικά) *Internet Broadway Database*. 98456. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 14610529. Ανακτήθηκε στις 9  Οκτωβρίου 2017.
4. ↑  plus.si.cobiss.net/opac7/conor/312588899.
5. ↑  98456.
6. ↑  Canby, Vincent (16 Μαρτίου 1972). «REVIEW 'THE GODFATHER' Moving and Brutal 'Godfather' Bows». *The New York Times*.
7. ↑  Sheridan-Castellano, Ardell (2003). *Divine Intervention and a Dash of Magic... Unraveling The Mystery of "The Method" + Behind the Scenes of the original Godfather film*. Trafford Publishing. ISBN 1-55369-866-5.
8. 1 2 3 4 5  Lumenick, Lou (15 Μαρτίου 2012). «Leave the gun-Take my career». Ανακτήθηκε στις 28 Μαΐου 2017.
9. ↑  «FamilySearch: Sign In». *ident.familysearch.org*.
10. ↑  «The Town Talk from Alexandria, Louisiana on September 10, 1972 · Page 64». *Newspapers.com*.
11. ↑  Sheridan-Castellano, pp. 183-184
12. ↑  Seal, Mark (19 Οκτωβρίου 2021). *Leave the Gun, Take the Cannoli: The Epic Story of the Making of The Godfather*. Simon and Schuster. σελ. 297. ISBN 9781982158613.
13. ↑  Sheridan-Castellano, pp. 227–229
14. ↑  «Richard Castellano Is Dead at 55; An Actor of Stage, Screen and TV». *The New York Times*. December 12, 1988. .

Εξωτερικοί σύνδεσμοι
--------------------

* Ρίτσαρντ Σ. Καστελάνο στην IMDb
* Ρίτσαρντ Σ. Καστελάνο στο Internet Broadway Database (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 29741753
* LCCN: no97060348
* ISNI: 0000 0000 5935 922X
* GND: 129187143
* SUDOC: 264066243
* BNF: cb14162529q (data)
* BNE: XX1272057

 |

 |